ഇന്ത്യൻ ചലച്ചിത്ര നിർമ്മാതാവ് ആനന്ദ് പട്‌വർദ്ധൻ 1992ൽ നിർമ്മിച്ച ഡോക്യുമെന്ററിയാണ് രാം കെ നാം (ഇംഗ്ലീഷ്: "ഇൻ നെയിം ഓഫ് ഗോഡ്" ). അയോദ്ധ്യയിലെ ബാബറി മസ്ജിദിന്റെ സ്ഥലത്ത് ഒരു രാമക്ഷേത്രം പണിയാൻ ഹിന്ദു വലതുപക്ഷ സംഘടനയായ വിശ്വ ഹിന്ദു പരിഷത്ത് നടത്തിയ പ്രചാരണത്തെയും അത് സൃഷ്ടിച്ച വർഗീയ അക്രമത്തെയും ചിത്രം പരിശോധിക്കുന്നു. "രാം കേ നാം" പുറത്തിറങ്ങി ഏതാനും മാസങ്ങൾക്കുശേഷം വിഎച്ച്പി പ്രവർത്തകർ 1992 ൽ ബാബ്രി മസ്ജിദ് പൊളിച്ചു, ഇത് കൂടുതൽ അക്രമത്തിന് കാരണമായി. ഈ ചിത്രത്തിലൂടെ പട്‌വർദ്ധൻ വിപുലമായ അംഗീകാരം നേടി, കൂടാതെ നിരവധി ദേശീയ അന്തർദേശീയ അവാർഡുകളും ലഭിച്ചു.